PRESSEMEDELELSE

29-03-2022

# engcons nye pladevibrator øger effektiviteten og mindsker risikoen for personskade

**Som endnu et skridt fremad i at gøre gravemaskinen endnu mere fleksibel, lanceres nu en nyudviklet pladevibrator til gravemaskiner i størrelsen 12-26 tons. Pladevibratoren PC6000 er udviklet til at blive anvendt under en tiltrotator, hvilket øger gravemaskinens effektivitet og mindsker risikoen for personskade.**

Det bliver mere og mere almindeligt at bruge en pladevibrator sammen med en gravemaskine til at komprimere jord. Det betyder, at antallet af maskiner/redskaber kan mindskes og sikkerheden øges, da ingen behøver at opholde sig i en udgravning, der risikerer at falde sammen som følge af vibrationerne. Der skal ikke løftes nogen håndbetjente pladevibratorer med kæde eller løftestrop. Det øger sikkerheden på arbejdspladsen markant, et område der ligger engcons hjerte nært. Derudover bliver arbejdsområdet større, da det er muligt både at rotere og vippe pladevibratoren, så den følger jorden.

– Ja, nu øger vi gravemaskinernes fleksibilitet, så maskinføreren kan tilte og rotere pladevibratoren. Udstyret gør det muligt at komprimere rundt om skråninger og brønde uden hele tiden at skulle ændre maskinens position. Det betyder, at gravemaskinen kan udføre flere typer arbejde, siger Johan Johansson, konstruktør og projektleder for den nye pladevibrator.

Sparer tid, penge og øger sikkerheden

Ligesom andre hydrauliske redskaber fra engcon er det automatiske EC-Oil hurtigskiftsystem standard på den nye pladevibrator PC6000. Det er endnu et skridt i det fortsatte arbejde med at udvikle redskaber med automatisk hurtigskiftsystem.   
  
– Hydraulikken tilkobles automatisk med EC-Oil, hvilket betyder, at maskinføreren sparer tid og penge og øger sikkerheden ved ikke at skulle ud og til- og frakoble redskaber manuelt. Hvis det er regnfuldt, koldt og snedækket, øges komforten markant, fortsætter Johan Johansson.

**Fordele ved engcons PC6000 pladevibrator til gravemaskiner:**

* Det automatiske EC-Oil hurtigskiftsystem er standard, gør det muligt at til- og frakoble pladevibratoren og dens hydraulik uden at skulle forlade kabinen.
* Lave flowkrav gør det muligt at betjene PC6000 via tiltrotatorens ekstra hydraulik.
* I kombination med tiltrotator bliver der bedre adgang, og det bliver nemmere at udføre flere typer job.
* Ingen personer i udgravningen minimerer risikoen for personskade, som kan opstå, hvis væggen i udgravningen styrter sammen på grund af vibrationer.
* Ingen løft med håndbetjente pladevibratorer, der kan tabes eller svinge ind i personer eller omgivelserne.
* Færre slanger, der kan gå i stykker og slides.
* Boltet ophæng gør det let at skifte til et andet fæstesystem.

**Tekniske data – PC6000:**

Bredde [mm]: 720

Højde ekskl. beslag [mm]: 508

Længde [mm]: 1065

Vægt ekskl. beslag [kg]: 560

Anbefalet hydraulikflow fra [l/min]: 55

Pakkeflade [m²]: 0,44

Pakkekraft [kN]: 60

Maks. hydraulisk tryk [bar]: 220

Maks. anbefalet tryk i returledning [bar]: 20

Serieproduktion er planlagt til efteråret 2022.

**Yderligere oplysninger fås ved at kontakte:**  
Sten Strömgren, engcon Group | [sten.stromgren@engcon.se](mailto:sten.stromgren@engcon.se) | +46 [0]70 529 96 32

**engcon** er den førende globale leverandør af tiltrotatorer og tilhørende redskaber, som øger gravemaskiners effektivitet, fleksibilitet, præcision og sikkerhed. Med viden, engagement og et højt serviceniveau skaber engcons mere end 400 medarbejdere succes for deres kunder. engcon blev grundlagt i 1990 med hovedkontor i Strömsund i Sverige og møder markedet via 13 lokale salgsselskaber og et etableret netværk af forhandlere rundt om i verden. Nettoomsætningen nåede i 2021 op på ca. 1,5 milliarder SEK.

[www.engcon.com](https://engcon.com/da_dk.html)